**Programa UPC de voluntariat**

**Edició 2024-2025**

|  |
| --- |
| Dinamització d’activitats STEAM en centres educatius amb YITG |

|  |
| --- |
| **Young IT Girls** |
|  |
| Descripció de l’entitat |
| Young IT Girls és una associació sense ànim de lucre que treballa per visibilitzar les dones i les seves oportunitats en les carreres STEAM, amb l'objectiu de fomentar la igualtat de gènere en aquest sector a través de xerrades, jocs i dinàmiques. Som un equip de joves i professionals en l’àmbit STEAM. El col·lectiu al qual estem enfocades és infants i adolescents de tot el territori català. |
| Descripció del voluntariat |
| El voluntariat inclou dinamitzar les nostres activitats i donar suport a la seva realització. Aquest és un llistat de tasques possibles a fer, la quantitat de tasques es decidirà entre l’associació i l’estudiant segons les hores i l’interès de l’estudiant:   * **Dinamització d’activitats en centres educatius.** Participar en la planificació i execució d’activitats per la promoció de vocacions tecnològiques en escoles i instituts. * **Creació d’una nova activitat**. Desenvolupar “El qui és qui de dones referents en tecnologia i ciència”; inclou comunicar-se amb l'equip, planificar l'activitat, crear el material necessari i elaborar un manual detallat. * **Responsable i coordinadora d'activitats**: Gestionar la comunicació per correu electrònic entre l’associació i els centres educatius que sol·liciten activitats. |
| Perfil de les persones voluntàries |
| Per dinamitzar activitats en centres educatius, busquem joves (gènere femení) menors a 35 anys que es dediquin, estudiïn o tinguin un vincle amb la tecnologia o altres STEM. Per a les altres tasques dins de l'associació, qualsevol estudiant amb interès en la comunicació a través de xarxes socials i/o web, gestió i participació en una associació serà benvingut/da.   |  | | --- | | **Què aportarà la participació a les persones voluntàries** |  * Les activitats dutes a terme per part de l’associació aporten habilitats organitzatives i educatives, necessàries per portar a terme activitats amb infants i adolescents. * Formar part de la nostra comunitat d’enginyeres i científiques d’on les voluntàries poden rebre assessorament i informació respecte al seu futur acadèmic/professional, a més d’oportunitats de feina que es comparteixen de manera esporàdica. |
| Dades d’interès |
| * **Places ofertades:** 4 * **Dates de realització:** Disponible durant tot el curs acadèmic. * **Horari:** Les activitats en centres educatius es duen a terme en horari escolar, durant la setmana, i cada activitat requereix aproximadament 2 hores, incloent-hi la preparació i la realització de l'activitat. Depèn de la setmana i de les activitats per part de les escoles, però principalment dies entre setmana a primera hora del matí. * **Lloc de realització:** Les nostres activitats es realitzen arreu de Catalunya i també en format "online". La intenció és assignar les activitats presencials sol·licitades a prop dels campus UPC a les estudiants que vulguin dinamitzar-les. En el cas de ser necessari (a valorar segons distància de l'activitat respecte el domicili habitual), l'associació cobrirà les despeses de desplaçament. * **Hores de dedicació mínimes:** 25 hores per semestre |

|  |
| --- |
| Altres dades de l’entitat |
| * **Adreça postal:** Carrer Providència 42, 08024 Barcelona. * **Pàgina web de l’entitat:** www.youngitgirls.org |